CELEX: 22010D0063
Language: mt
Date: 2010-06-11 00:00:00
Title: Deċiżjoni tal-Kumitat Konġunt taż-ŻEE Nru 63/2010 tal- 11 ta’ Ġunju 2010 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

16.9.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 244/10
               
            DEĊIŻJONI TAL-KUMITAT KONĠUNT TAŻ-ŻEE
      Nru 63/2010
      tal-11 ta’ Ġunju 2010
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim’”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim ġie emendat permezz tad-Deċiżjoni tal-Kumitat Konġunt taż-ŻEE Nru 44/2010 tat-30 ta’ April 2010 (1).
               
            
                  (2)
               
               
                  Id-Direttiva 2009/63/KE tal-Parlament Ewropew u tal-Kunsill tat-13 ta’ Lulju 2009 dwar ċerti partijiet u karatteristiċi ta’ tratturi bir-roti għall-agrikoltura jew għall-forestrija (verżjoni kodifikata) (2) għandha tiġi inkorporata fil-Ftehim.
               
            
                  (3)
               
               
                  Id-Direttiva 2009/66/KE tal-Parlament Ewropew u tal-Kunsill tat-13 ta’ Lulju 2009 dwar l-apparat tal-isteering ta’ tratturi bir-roti tal-agrikoltura jew tal-foresterija (verżjoni kodifikata) (3) għandha tiġi inkorporata fil-Ftehim.
               
            
                  (4)
               
               
                  Id-Direttiva 2009/76/KE tal-Parlament Ewropew u tal-Kunsill tat-13 ta’ Lulju 2009 dwar il-livell ta’ storbju kif jinstema’ mis-sewwieq ta’ tratturi bir-roti għall-agrikoltura jew għall-forestrija (verżjoni kodifikata) (4) għandha tiġi inkorporata fil-Ftehim.
               
            
                  (5)
               
               
                  Id-Direttiva 2009/63/KE tħassar id-Direttiva tal-Kunsill 74/151/KEE (5) li hija inkorporata fil-Ftehim u li għalhekk għandha titħassar skont il-Ftehim,
               
            
                  (6)
               
               
                  Id-Direttiva 2009/66/KE tħassar id-Direttiva tal-Kunsill 75/321/KEE (6) li hija inkorporata fil-Ftehim u li għalhekk għandha titħassar skont il-Ftehim,
               
            
                  (7)
               
               
                  Id-Direttiva tal-Kummissjoni 98/38/KE (7) qiegħda temenda d-Direttiva 75/321/KEE iżda ġiet inkorporata fil-Ftehim bħala punt separat. Peress li d-Direttiva 75/321/KEE għandha titħassar, id-Direttiva 98/38/KE għandha għalhekk titħassar ukoll skont il-Ftehim.
               
            
                  (8)
               
               
                  Id-Direttiva 2009/76/KE tħassar id-Direttiva tal-Kunsill 77/311/KEE (8) li hija inkorporata fil-Ftehim u li għalhekk għandha titħassar skont il-Ftehim.
               
            
                  (9)
               
               
                  Id-Direttiva tal-Kummissjoni 98/39/KE (9) qiegħda temenda d-Direttiva 77/311/KEE iżda ġiet inkorporata fil-Ftehim bħala punt separat. Peress li d-Direttiva 77/311/KEE għandha titħassar, id-Direttiva 98/39/KE għandha għalhekk titħassar ukoll skont il-Ftehim.
               
            IDDEĊIDA KIF ĠEJ:
      Artikolu 1
      Il-Kapitolu II tal-Anness II tal-Ftehim għandu jiġi emendat kif ġej:
      
                  1.
               
               
                  It-test tal-punti 2 (id-Direttiva tal-Kunsill 74/151/KEE), 6 (id-Direttiva tal-Kunsill 75/321/KEE), 10 (id-Direttiva tal-Kunsill 77/311/KEE), 24 (Direttiva tal-Kummissjoni 98/38/KE) u 25 (id-Direttiva tal-Kummissjoni 98/39/KE) għandu jitħassar.
               
            
                  2.
               
               
                  Il-punti li ġejjin għandhom jiġu inseriti wara l-punt 31 (id-Direttiva 2009/64/KE tal-Parlament Ewropew u tal-Kunsill):
                  
                              “32.
                           
                           
                              
                                 32009 L 0063: Id-Direttiva 2009/63/KE tal-Parlament Ewropew u tal-Kunsill tat- 13 ta’ Lulju 2009 dwar ċerti partijiet u karatteristiċi ta’ tratturi bir-roti għall-agrikoltura jew għall-forestrija (verżjoni kodifikata) (ĠU L 214, 19.8.2009, p. 23).
                           
                        
                              33.
                           
                           
                              
                                 32009 L 0066: Id-Direttiva 2009/66/KE tal-Parlament Ewropew u tal-Kunsill tat-13 ta’ Lulju 2009 dwar l-apparat tal-isteering ta’ tratturi bir-roti tal-agrikoltura jew tal-foresterija (Verżjoni kodifikata) (ĠU L 201, 1.8.2009, p. 11).
                           
                        
                              34.
                           
                           
                              
                                 32009 L 0076: Id-Direttiva 2009/76/KE tal-Parlament Ewropew u tal-Kunsill tat-13 ta’ Lulju 2009 dwar il-livell ta’ storbju kif jinstema’ mis-sewwieq ta’ tratturi bir-roti għall-agrikoltura jew għall-forestrija (Verżjoni kodifikata) (ĠU L 201, 1.8.2009, p. 18).”
                           
                        
            Artikolu 2
      It-testi tad-Direttivi 2009/63/KE, 2009/66/KE u 2009/76/KE li għandhom jiġu ppubblikati fl-ilsien Islandiż u dak Norveġiż, fis-Suppliment taż-ŻEE ta’ Il-Ġurnal Uffiċjali tal-Unjoni Ewropea għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar it-12 ta’ Ġunju 2010, kemm-il darba ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE. (*)
      
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, il-11 ta’ Ġunju 2010.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 181, 15.7.2010, p. 12.
      
         (2)  ĠU L 214, 19.8.2009, p. 23.
      
         (3)  ĠU L 201, 1.8.2009, p. 11.
      
         (4)  ĠU L 201, 1.8.2009, p. 18.
      
         (5)  ĠU L 84, 28.3.1974, p. 25.
      
         (6)  ĠU L 147, 9.6.1975, p. 24.
      
         (7)  ĠU L 170, 16.6.1998, p. 13.
      
         (8)  ĠU L 105, 28.4.1977, p. 1.
      
         (9)  ĠU L 170, 16.6.1998, p. 15.
      
         (*)  Mhuma indikati l-ebda rekwiżiti kostituzzjonali.